 Madaxweynaha Jamhuuriyadda Somaliland, ahna taliyaha guud ee ciidamada qalabka sida Mudane Muuse Biixi Cabdi oo khudbad ka jeediyey munaasibada waxaana uu yidhi, Qiimaha uu ku fadhiyo ciidanka Jamhuuriyadda Somaliland umadda reer Somaliland dhammaan way ogtahay, qiime, qaddarin, xushmad iyo karaamo ayey u hayaan, waayo waxa ay ogyihiin inuu ciidanku marka hore yahay dad iyagu doortay inay naftooda u huraan qaranka oo aanay iyagu wax dheef ah ka raadin qaranka inay u dhintaan mooyaane, ciidanka qaranku waa soo jeede intaad huruddo iyo inta aad shaqaysanaysaba usoo jeeda sidii aad dantaada u qabsan lahayd, wax u baran lahayd, baayac-mushatar u samayn lahayd, u guursan lahayd ee aad u hoysan lahayd, intaad intaas qabsan lahayd isagu ciidanku waxa uu doortay inuu waxa aad qabsanayso kuu ilaaliyo, isaguna uu dhibaatada qaato. 